CELEX: 32010D0731
Language: mt
Date: 2010-11-30 00:00:00
Title: 2010/731/UE: Deċiżjoni tal-Kummissjoni tat- 30 ta’ Novembru 2010 li tistabbilixxi kwestjonarju li għandu jintuża għar-rappurtar dwar l-implimentazzjoni tad-Direttiva 2000/76/KE tal-Parlament Ewropew u l-Kunsill dwar l-inċinerazzjoni tal-iskart (notifikata bid-dokument numru C(2010) 8279)  Test b’relevanza għaż-ŻEE

1.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 315/38
            
         DEĊIŻJONI TAL-KUMMISSJONI
   tat-30 ta’ Novembru 2010
   li tistabbilixxi kwestjonarju li għandu jintuża għar-rappurtar dwar l-implimentazzjoni tad-Direttiva 2000/76/KE tal-Parlament Ewropew u l-Kunsill dwar l-inċinerazzjoni tal-iskart
   (notifikata bid-dokument numru C(2010) 8279)
   (Test b’relevanza għaż-ŻEE)
   (2010/731/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2000/76/KE tal-Parlament Ewropew u tal-Kunsill tal-4 ta’ Diċembru 2000 dwar l-inċinerazzjoni tal-iskart (1), u b’mod partikolari l-Artikolu 15 tagħha,
   Billi:
   
               (1)
            
            
               L-ewwel kwestjonarju li għandu jintuża għar-rappurtar dwar l-implimentazzjoni tad-Direttiva 2000/76/KE dwar l-inċinerazzjoni tal-iskart kien stabbilit bid-Deċiżjoni tal-Kummissjoni 2006/329/KE (2). Dak il-kwetsjonarju kien relatat mal-perjodu ta’ rappurtar mill-2006 sal-2008 inklużivi.
            
         
               (2)
            
            
               Fid-dawl tal-esperjenza miksuba fl-implimentazzjoni tad-Direttiva 2000/76/KE u fl-użu tal-ewwel kwestjonarju, għandu jiġi stabbilit kwestjonarju ġdid għall-perjodu mill-2009 sal-2011. Għal raġunijiet ta’ ċarezza, id-Deċiżjoni 2006/329/KE għandha tiġi sostitwita.
            
         
               (3)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat stabbilit skont l-Artikolu 6 tad-Direttiva tal-Kunsill 91/692/KEE tat-23 ta’ Diċembru 1991 biex tistandardizza u tirrazzjonalizza rapporti dwar l-implimentazzjoni ta’ ċerti Direttivi fuq l-ambjent (3),
            
         ADOTTAT DIN ID-DEĊIŻJONI:
   Artikolu 1
   1.   L-Istati Membri għandhom jużaw il-kwestjonarju stabbilit fl-Anness għar-rappurtar dwar l-implimentazzjoni tad-Direttiva 2000/76/KE.
   2.   Ir-rapporti li għandhom jitressqu għandhom ikopru l-perjodu mill-1 ta’ Jannar 2009 sal-31 ta’ Diċembru 2011.
   Artikolu 2
   Id-Deċiżjoni 2006/329/KE tħassret.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, it-30 ta’ Novembru 2010.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 332, 28.12.2000, p. 91.
   
      (2)  ĠU L 121, 6.5.2006, p. 38.
   
      (3)  ĠU L 377, 31.12.1991, p. 48.
   
      ANNESS
      
         KWESTJONARJU DWAR L-IMPLIMENTAZZJONI TAD-DIRETTIVA 2000/76/KE TAL-PARLAMENT EWROPEW U TAL-KUNSILL DWAR L-INĊINERAZZJONI TAL-ISKART
      
      
         Noti ġenerali:
      
      Dan it-tieni kwestjonarju skont id-Direttiva 2000/76/KE jkopri l-perjodu mill-2009 sal-2011. Fid-dawl tal-esperjenza miksuba fl-implimentazzjoni tad-Direttiva u l-informazzjoni diġà miksuba permezz tal-ewwel kwestjonarju, dan il-kwestjonarju jiffoka fuq il-bidliet u l-progress li sar mill-Istati Membri fl-implimentazzjoni proprja tad-Direttiva.
      Sabiex tkun żgurata l-kontinwità u jkun jista’ jsir paragun dirett mar-reazzjonijiet preċedenti, il-kwestjonarju ma jbiddilx l-approċċ ġenerali li jinsab fid-Deċiżjoni 2006/329/KE. F’dawk il-każijiet fejn il-mistoqsijiet huma simili għal dawk tal-kwestjonarju preċedenti, tista’ sempliċiment issir referenza għat-tweġibiet preċedenti fejn is-sitwazzjoni ma nbidlitx. Jekk kien hemm żviluppi ġodda, dawn għandhom ikunu deskritti fi tweġiba ġdida.
      Fir-rigward tal-ewwel kwestjonarju, il-Kummissjoni biħsiebha tuża l-pjattaforma tar-ReportNet (jew is-suċċessur tiegħu jekk dan ikun il-każ) sabiex jagħmlu Għodda Elettronika ta’ Rappurtar msejsa fuq dan il-kwestjonarju disponibbli għall-Istati Membri. Skont dan, il-Kummissjoni tirrakkomanda bis-sħiħ l-użu tiegħu biex jintlaħqu dawn ir-rekwiżiti tar-rappurtar sabiex jitnaqqsu l-piżijiet u tissawwar analiżi tar-reazzjonijiet.
      1.   Għadd ta’ impjanti u permessi
      
               
                  1.1.
               
               
                  Jekk jogħġbok, agħti l-informazzjoni li ġejja dwar l-għadd ta’ impjanti (impjanti mqassma bejn impjanti ta’ inċinerazzjoni u ta’ koinċinerazzjoni) li jaqgħu fi ħdan l-ambitu tad-Direttiva 2000/76/KE, kif ukoll dwar il-permessi u l-kapaċitajiet permessi tagħhom:
                  
                              (a)
                           
                           
                              l-għadd ta’ impjanti:
                           
                        
                              (b)
                           
                           
                              l-għadd ta’ permessi maħruġa skont l-Artikolu 4(1);
                           
                        
                              (c)
                           
                           
                              l-għadd ta’ impjanti li jirkupraw is-sħana li tkun ġiet iġġenerata mill-proċess ta’ inċinerazzjoni;
                           
                        
                              (d)
                           
                           
                              il-kapaċitajiet permessi totali ta’ volum ta’ skart (tunnellati fis-sena) (fakultattivi).
                           
                        
            
               
                  1.2.
               
               
                  Jekk jogħġbok ipprovdi lista tal-impjanti kollha li jaqgħu fi ħdan l-ambitu tad-Direttiva 2000/76/KE, u indika l-informazzjoni li ġejja għal kull wieħed minn dawk l-impjanti b’kapaċità ta’ iktar minn 2 tunnellati fis-siegħa:
                  
                              (a)
                           
                           
                              jekk huwiex impjant ta’ inċinerazzjoni jew ta’ koinċinerazzjoni u, għal dan tal-aħħar, it-tip ta’ impjant (forn tas-siment, impjant ta’ kombustjoni, faċilitajiet industrijali oħrajn li mhumiex koperti bl-Anness II.1 jew II.2 għad-Direttiva 2000/76/KE);
                           
                        
                              (b)
                           
                           
                              għall-impjanti ta’ inċinerazzjoni muniċipali bi skart solidu li jagħmlu operazzjonijiet ta’ rkupru li jaqgħu fl-Anness II, R1 għad-Direttiva 2008/98/KE tal-Parlament Ewropew u tal-Kunsill (1): l-effiċjenza fl-enerġija tal-impjant, ikkalkulata bl-użu tal-formula pprovduta fin-nota tal-Anness II, R1 għad-Direttiva 2008/98/KE.
                           
                        
            2.   Jekk jogħġbok iddeskrivi kwalunkwe problema li ġiet identifikata fl-implimentazzjoni tad-Direttiva 2000/76/KE bid-definizzjonijiet li ngħataw fl-Artikolu 3. Ipprovdi informazzjoni speċifika għal kull definizzjoni li għaliha huma identifikati l-problemi.
      3.   Kien hemm xi impjanti mobbli li rċevew permessi taħt id-Direttiva 2000/76/KE?
      4.   Jekk jogħġbok indika l-kategoriji tal-iskart li kienu koinċinerati, maqsuma skont it-tip ta’ impjant ta’ koinċinerazzjoni (forn tas-siment, impjant ta’ kombustjoni, faċilitajiet industrijali oħrajn li mhumiex koperti bl-Anness II.1 jew II.2).
      Jekk jogħġbok indika l-kodiċi tal-Katalogu Ewropew dwar l-Iskart (fakultattiv).
      Jekk jogħġbok, identifika l-kapaċità permessa mogħtija għall-koinċinerazzjoni f’dawn l-impjanti (fakultattiv).
      5.   Kemm-il impjant ta’ koinċinerazzjoni japplika għal-limiti ta’ emissjoni pprovduti fl-Anness V għad-Direttiva 2000/76/KE (jiġifieri meta l-koinċinerazzjoni ta’ skart muniċipali li ma jkunx trattat isir minn, jew iktar minn 40 % tas-sħana rilaxxata tirriżulta mill-kombustjoni ta’ skart perikoluż)?
      6.   X’dispożizzjonijiet saru fil-proċess ta’ permess għal:
      
                  (a)
               
               
                  L-identifikazzjoni ta’ kwantitajiet u kategoriji ta’ skart perikoluż li jista’ jiġi trattat?
               
            
                  (b)
               
               
                  Il-flussi minimi u massimi ta’ skart perikoluż li jrid jiġi trattat?
               
            
                  (c)
               
               
                  Il-firxa ta’ valuri kalorifiċi ta’ skart perikoluż permess?
               
            
                  (d)
               
               
                  Ir-restrizzjonijiet tal-kontenut ta’ sustanzi li jniġġsu, eżempju PCB, PCP, kloru, fluworu, kubrit, metalli tqal?
               
            7.   Liema skart ġie kkunsidrat bħala “mhux xieraq” biex jittieħed kampjun rappreżentattiv?
      8.   Fir-rigward tal-kundizzjonijiet għall-ħinijiet u t-temperaturi residenzjali tal-gass tal-forn kif ipprovduti fl-Artikolu 6(1) u 6(2) tad-Direttiva 2000/76/KE, ingħataw xi awtorizzazzjonijiet biex ikunu differenti minn dawk il-kundizzjonijiet operattivi skont l-Artikolu 6(4)? Jekk it-tweġiba hija “iva”, jekk jogħġbok indika:
      
                  (a)
               
               
                  Kemm ingħataw awtorizzazzjonijiet?
               
            
                  (b)
               
               
                  Fejn din id-dejta hija disponibbli, jekk jogħġbok iddeskrivi l-ħsibijiet għall-għoti tad-deroga/i għal għadd ta’ każijiet rappreżentattivi kif ukoll għall-informazzjoni li ġejja:
                  
                              (i)
                           
                           
                              identifikazzjoni tal-kapaċità tal-impjant;
                           
                        
                              (ii)
                           
                           
                              jekk tikkonċernax impjant “eżistenti” kif definit fl-Artikolu 3(6) jew impjant ġdid;
                           
                        
                              (iii)
                           
                           
                              it-tip ta’ skart inċinerat;
                           
                        
                              (iv)
                           
                           
                              kif jiġi żgurat li ma jiġux prodotti iktar residwi mqabbla ma’ impjant mhux eżentat, u li l-kontenut ta’ sustanzi organiċi li jniġġsu f’dawk ir-residwi ma jkunx iktar minn dak mistenni minn impjant mhux eżentat;
                           
                        
                              (v)
                           
                           
                              il-kundizzjonijiet operattivi stabbiliti fil-permess;
                           
                        
                              (vi)
                           
                           
                              il-valuri ta’ limitu tal-emissjonijiet li għandhom jintlaħqu mill-impjant.
                           
                        
            9.   Għall-impjanti ta’ inċinerazzjoni, liema miżuri huma fis-seħħ (minbarra r-rapport mitlub taħt l-Artikolu 12(2), jekk hemm xi miżuri) sabiex jiżguraw li l-impjanti jkunu mfassla, mgħammra, mibnija u operati b’tali mod li ma jinqabżux il-valuri ta’ limitu tal-emissjonijiet stabbiliti fl-Anness V għad-Direttiva 2000/76/KE?
      10.   Għall-impjanti ta’ koinċinerazzjoni, liema miżuri huma fis-seħħ (minbarra r-rapport mitlub taħt l-Artikolu 12(2), jekk hemm xi miżuri) sabiex jiżguraw li l-impjanti jkunu mfassla, mgħammra, mibnija u operati b’tali mod li ma jinqabżux il-valuri ta’ limitu tal-emissjonijiet stabbiliti fl-Anness II għad-Direttiva 2000/76/KE?
      11.   Għall-ifran tas-siment li jikkonċineraw l-iskart, ingħataw xi eżenzjonijiet mil-limiti ta’ emissjoni għall-NOx, trab, SO2 jew TOC skont l-Anness II.1? Jekk it-tweġiba hija “iva”, jekk jogħġbok indika dan li ġej:
      
                  (a)
               
               
                  kemm ingħataw eżenzjonijiet;
               
            
                  (b)
               
               
                  fejn din id-dejta hija disponibbli, jekk jogħġbok iddeskrivi l-ġustifikazzjoni għall-għoti tad-deroga/i għal għadd ta’ każijiet rappreżentattivi kif ukoll għall-informazzjoni li ġejja:
                  
                              (i)
                           
                           
                              il-kapaċità tal-impjant;
                           
                        
                              (ii)
                           
                           
                              jekk tikkonċernax impjant eżistenti jew ġdid (b’kunsiderazzjoni tal-Artikolu 20(3) tad-Direttiva 2000/76/KE);
                           
                        
                              (iii)
                           
                           
                              it-tip ta’ skart koinċinerat;
                           
                        
                              (iv)
                           
                           
                              il-valuri ta’ limitu tal-emissjonijiet li għandhom jintlaħqu mill-impjanti;
                           
                        
                              (v)
                           
                           
                              il-kundizzjonijiet operattivi l-oħrajn stabbiliti fil-permess.
                           
                        
            12.   Għar-rilaxxi mill-impjanti ta’ inċinerazzjoni u ta’ koinċinerazzjoni lejn l-arja, ġew stabbiliti valuri ta’ limitu tal-emissjonijiet differenti minn dawk mogħtija fl-Anness II jew fl-Anness V, kif xieraq? Jekk it-tweġiba hija “iva” u fejn dik id-dejta hija disponibbli, jekk jogħġbok identifika:
      
                  (a)
               
               
                  l-impjanti li japplikaw għalihom, jiġifieri l-impjanti ta’ inċinerazzjoni jew ta’ koinċinerazzjoni, u għal dan tal-aħħar indika t-tip ta’ impjant;
               
            
                  (b)
               
               
                  liema minn dawn l-impjanti huma “ġodda” jew “eżistenti”;
               
            
                  (c)
               
               
                  is-sustanzi li jniġġsu li għalihom japplikaw il-valuri ta’ limitu u l-valuri ta’ limitu stabbiliti;
               
            
                  (d)
               
               
                  għaliex japplikaw dawn il-valuri ta’ limitu;
               
            
                  (e)
               
               
                  is-sistema ta’ monitoraġġ tal-emissjonijiet għal dawn is-sustanzi li jniġġsu (kontinwament jew mhux kontinwament, u għal dan tal-aħħar indika l-frekwenza).
               
            13.   Għas-sustanzi li jniġġsu elenkati fl-Anness IV għad-Direttiva 2000/76/KE, kif jiġu determinati il-valuri ta’ limitu tal-emissjonijiet għat-tnixxijiet tal-ilma tal-iskart mit-tagħmir tat-tindif tal-gass fit-tubu għall-ambjent akkwatiku? Jekk jogħġbok indika dawk il-każijiet fejn il-valuri ta’ limitu tal-emissjonijiet għal dawk is-sustanzi li jniġġsu huma differenti minn dawk fl-Anness IV.
      14.   Jekk b’żieda ma’ dawk is-sustanzi li jniġġsu speċifikati fl-Anness IV ġew stabbiliti valuri ta’ limitu tal-emissjonijiet għas-sustanzi li jniġġsu li jnixxu fl-ilma:
      
                  (a)
               
               
                  għal liema impjanti japplikaw (jiġifieri għall-impjanti ta’ inċinerazzjoni jew ta’ koinċinerazzjoni, “ġodda” jew “eżistenti”)?
               
            
                  (b)
               
               
                  għal liema sustanzi li jniġġsu japplikaw u x’inhuma l-valuri ta’ limitu stabbiliti?
               
            
                  (c)
               
               
                  għaliex jiġu applikati dawn il-valuri ta’ limitu?
               
            15.   Liema parametri operattivi ta’ kontroll (pH, temperatura, rata tal-fluss, eċċ.) ġew stabbiliti fil-proċess ta’ permess għat-tnixxija tal-ilma tal-iskart?
      16.   X’dispożizzjonijiet saru sabiex jiżguraw li l-ħamrija, l-ilma tal-wiċċ jew l-ilma ta’ taħt l-art jkunu protetti skont l-Artikolu 8(7)?
      17.   Liema kriterji huma użati biex jiżguraw li l-kapaċità tal-ħażna tkun adegwata biex l-ilma jiġi ttestjat u ttrattat qabel it-tnixxija meta meħtieġ?
      18.   Ġeneralment, x’dispożizzjonijiet saru biex jiġu minimizzati l-kwantitajiet tar-residwi u l-ħsara kkaġunata minnhom li jirriżultaw mill-impjanti ta’ inċinerazzjoni jew ta’ koinċinerazzjoni?
      19.   Ir-rekwiżiti tal-permess għall-miżura tas-sustanzi li jniġġsu fl-arja u l-parametri tal-operat tal-proċess huma identiċi għal dawk stabbiliti fl-Artikolu 11(2)? Jekk le, jekk jogħġbok ipprovdi l-informazzjoni dettaljata dwar li ġej:
      
                  (a)
               
               
                  ir-raġuni għall-iddevjar mill-Artikolu 11(2), b’referenza għall-possibbiltajiet ta’ deroga msemmija fl-Artikolu 11(4) sa (7);
               
            
                  (b)
               
               
                  is-sustanza li tniġġes jew il-parametri konċernati u l-miżuri rekwiżiti imposti.
               
            20.   Ir-rekwiżiti tal-permess għall-miżura tas-sustanzi li jniġġsu fl-ilma huma identiċi għal dawk stabbiliti fl-Artikolu 11(14) sa (15)? Jekk le, jekk jogħġbok ipprovdi l-informazzjoni dettaljata dwar li ġej:
      
                  (a)
               
               
                  ir-raġuni għall-iddevjar mill-Artikolu 11(14) sa (15);
               
            
                  (b)
               
               
                  is-sustanza li tniġġes/il-parametri konċernati u r-rekwiżiti tal-miżuri.
               
            21.   Liema dispożizzjonijiet isiru fil-proċess tal-permess biex jiżguraw il-konformità mad-dispożizzjonijiet li ġejjin fir-rigward tal-emissjonijiet fl-arja:
      
                  (a)
               
               
                  l-Artikolu 11(8);
               
            
                  (b)
               
               
                  l-Artikolu 11(9)
               
            
                  (c)
               
               
                  l-Artikolu 11(11);
               
            
                  (d)
               
               
                  l-Artikolu 11(12);
               
            
                  (e)
               
               
                  is-sistema ta’ konformità stabbilita fl-Artikolu 11(10).
               
            22.   Liema dispożizzjonijiet isiru fil-proċess tal-permess biex jiżguraw il-konformità mad-dispożizzjonijiet li ġejjin fir-rigward tal-emissjonijiet fl-ilma:
      
                  (a)
               
               
                  l-Artikolu 11(9);
               
            
                  (b)
               
               
                  Is-sistema ta’ konformità stabbilita fl-Artikolu 11(16).
               
            23.   Jekk jogħġbok iddeskrivi kwalunkwe gwida uffiċjali li ġiet żviluppata dwar il-produzzjoni ta’ dejta medja ta’ emissjonijiet li tiġi validata ta’ kuljum (l-Artikolu 11(11)? Jekk disponibbli, jekk jogħġbok ipprovdi ħolqa virtwali.
      24.   X’inhuma l-proċeduri sabiex tiġi infurmata l-awtorità kompetenti f’każ ta’ ksur tal-valur tal-limiti tal-emissjonijiet?
      25.   X’arranġamenti saru sabiex tiġi żgurata l-parteċipazzjoni tal-pubbliku fil-proċess tal-permess (permessi ġodda u/jew aġġornati)? Jekk jogħġbok ipprovdi d-dettalji, minn tal-inqas, dwar l-aspetti li ġejjin:
      
                  (a)
               
               
                  permezz ta’ liema awtorità saret disponibbli għall-pubbliku l-applikazzjoni tal-permess;
               
            
                  (b)
               
               
                  il-perjodu li matulu l-pubbliku jista’ jikkummenta;
               
            
                  (c)
               
               
                  permezz ta’ liema awtorità saret disponibbli d-deċiżjoni finali.
               
            26.   Fir-rigward tad-disponibbiltà tal-informazzjoni matul il-proċess ta’ permess:
      
                  (a)
               
               
                  Hemm xi informazzjoni relatata ma’ aspetti ambjentali li mhijiex disponibbli pubblikament/parzjalment fl-applikazzjoni, fil-proċess ta’ deċiżjoni u fil-permess sussegwenti? Jekk iva, jekk jogħġbok speċifika liema informazzjoni.
               
            
                  (b)
               
               
                  Fejn din id-dejta hija disponibbli/parzjalment disponibbli, jekk jogħġbok speċifika jekk din l-informazzjoni hijiex disponibbli b’xejn u, jekk le, il-livelli ta’ ħlas magħmula, u f’liema ċirkustanzi japplika dan il-ħlas.
               
            27.   Għall-impjanti ta’ inċinerazzjoni u ta’ koinċinerazzjoni b’kapaċità nominali ta’ żewġ tunnellati jew iktar fis-siegħa, x’dispożizzjonijiet qed isiru sabiex l-operatur jintalab iressaq rapport annwali dwar il-funzjonament u l-monitoraġġ tal-impjant lill-awtortità kompetenti?
      28.   Jekk ikun provdut rapport annwali:
      
                  (a)
               
               
                  X’informazzjoni jkun fih?
               
            
                  (b)
               
               
                  Il-pubbliku kif jista’ jkollu aċċess għal dan ir-rapport?
               
            29.   Kif inhuma identifikati pubblikament l-impjanti ta’ inċinerazzjoni jew ta’ koinċinerazzjoni li jkollhom kapaċità nominali ta’ inqas minn żewġ tunnellati fis-siegħa?
      30.   Liema dispożizzjonijiet isiru fil-permess biex jiġi kkontrollat il-perjodu ta’ operat ta’ impjant ta’ inċinerazzjoni jew ta’ koinċinerazzjoni meta l-operat tiegħu jkun anormali (jiġifieri waqfien, tfixkil jew nuqqas fis-sistema ta’ tnaqqis jew ta’ monitoraġġ)?
      31.   Għall-proċessi ta’ inċinerazzjoni u ta’ koinċinerazzjoni, x’inhuma l-perjodi massimi ta’ operat permessi meta jkun hemm operat anormali qabel ma l-impjant ikollu jingħalaq:
      
                  (a)
               
               
                  perjodu massimu permessibbli bi qbiż ta’ valuri ta’ limitu tal-emissjonijiet
               
            
                  (b)
               
               
                  dewmien kumulattiv massimu tal-perjodi li jaqbżu l-valuri ta’ limitu tal-emissjonijiet fuq sena
               
            32.   Xi rimarki oħrajn.
      
         (1)  ĠU L 312, 22.11.2008, p. 3.